Referat fra styremøte fredag 12.04.24 på teams.

Deltakere. Tommy Elde, Kristian Ellingsen, Solbritt Lindal, Jonas Wibe og Terje Lichtwarck.

Kretsens økonomi.

De senere år har det ikke vært full kontroll på økonomien i LOVE krets av ulike årsaker. Tommy har gjort en stor innsats med å få alt på plass.

En del fakturaer har manglet for regnskapet, men det ser ut til at alt ordner seg nå.

Styret har vedtatt følgende:

Ved avvikling av ulike KM får arrangør dekket 50% av husleien (innenfor rimelighetens grenser) samt et tilskudd på 2000 kroner pr turnering. Tilskuddet skal dekke kortdublering samt div utgifter ved arrangementet.

Premiering til spillerne er ca 50% av påmeldingsavgiften og ¼ premiering.

De 3 første plasser i alle KM kan velge om de vil ha et varig minne og i tillegg pengepremie. Pengepremien blir redusert med beløpet minnepremien koster. Minnepremien blir utdelt ved en passende anledning på et senere tidspunkt da vi ønsker premier med inngravert navn på vinnere.

Kretsen har ikke utbetalt premier for KM-lag 2023 og KM-mix 2024. Vil bli gjort snarest når vi vet om noen vil ha et varig minne fra turneringen.

Dersom et KM legges sammen med en annen turnering vil ikke kretsen få noe overskudd. Eksempel: Km-damer gikk sammen med Harstad Open.

Angående seriemesterskap: Vinnere av 4.divisjon samt de som ble nummer 2, har gitt beskjed om at de ikke ønsker opprykk til 3.divisjon. Det laget fra LOVE som ble best av de 2 lagene fra LOVE som rykket ned får tilbud om plassen. Det andre laget får tilbudet dersom avdelingen må fylles opp av flere lag.

OBS Lag som er påmeldt seriemesterskapet fra 3. divisjon og opp vil få faktura på utgift som kretsen sitter igjen med dersom laget trekker seg så seint at kretsen får et utlegg.

I de tilfeller hvor lag i 4.divisjon ikke møter opp til andre helg, vil klubben de representerer få regning fullt ut. Det blir opp til klubbene å evt kreve inn kompensasjon.

Valgkomiteen for kommende kretsting jobber fortsatt med saken.

Referent Terje